text: TV SYDs seere: Gorm var en storm i et glas vand
  30 november 2015 kl. 08.44
  Politi og beredskab melder om en rolig storm - og de fleste af TV SYDS seere er tilbøjelige til at give dem ret. 
  De fleste af TV SYDs seere oplevede stormen Gorm fra sofaen. I hvert fald, hvis man skal tro de tilbagemeldinger vi har fået på Facebook, da vi søndag aften bad seerne om at dele billeder og oplevelser fra stormen.
  Allan Weber Nissen melder fra Esbjerg at der er; - Intet nævneværdigt i Esbjerg, en lille brise som vi er vant til på disse kanter." Den samme melding kommer fra flere andre, at en smule vind er man da vant til ude vestpå.
  Laila Søballe Pedersen skriver at - Der sker intet i St. Jyndevad .. én mild brise ..
  Fra Møgeltønder lød søndag aften denne besked på facebook fra Karin Jepsen; - Det tordner og suser udenfor i Møgeltønder, men heldigvis er vi vant til den slags vejr. Ganske hyggeligt indendørs, når det samtidig er 1, dag med stearinlys i adventskransen og nisser på reolen. Hold ud! Lidt efter midnat er det forbi, siger DMI.
  Flere fortæller om væltede træer. En seer var særlig uheldig, da et træ væltede ned ovenpå forteltet til hans campingvogn på Hampen Camping.
   
  Men alt i alt er seerne enige med politiet. Al virakken om Gorm var en storm - i et glas vand.
  